cyanic-selkie/wikianc huggingface dataset:
סימור מרטין ליפסט
משנתו
בספרו "האומה החדשה הראשונה" מ-1963 קבע כי שני ערכים עומדים בבסיס החברה האמריקאית: ההישגיות והשוויון וכשהם עומדים בקונפליקט אזי יד ההישגיות היא על העליונה. כשהמונח שוויון נתפש בקרב האמריקאים כמתן הזדמנויות שוות להצלחה ולא התערבות המדינה במתן תשלומי העברה לנזקקים יותר. כשהאמריקאים מאמינים שעבודה קשה היא המפתח להצלחה בעוד שבמדינות אחרות נוטים ליחס את ההצלחה לכוחות חזקים משל היחיד.
אזרח אמריקאי
עלילה
הסרט מספר על כדורסלן זר אמריקאי (מייקל) פצוע, שמגיע בשלהי הקריירה למכבי אשדוד שנמצאת בליגה השנייה. וכתב ספורט בן העיר (יואל), "משוגע" לכדורסל, שאינו מפריד בין חובת הדיווח לבין אהדתו לקבוצת הכדורסל המקומית, ולשחקנה האמריקאי. ולמרות הרקע השונה שלהם הם מתיידדים. האמריקאי לומד להכיר את עקלקלותה של פוליטיקת הספורט המקומית בישראל וידידו העיתונאי נסחף לשעה קלה לאשליית הנגיעה באמריקה האמיתית. יואל מוזמן לנהל את הקבוצה ומבין שאין הוא יכול להיות כל מה שהוא רוצה. במקביל לניפוץ חלומות העלייה של הקבוצה והקרע שנוצר בין השחקן להנהלה, העיתונות והקהל המקומי. הסרט מהווה חלון ראווה לחוליים רבים של הענף ולחיי הבדידות שמציע הכדורסל המקצועני לנוודים האמריקאים.
ארמון מוגושואיה
במהלך המלחמה העות'מאנית-רוסית (1768–1774) שוב בזזו העות'מאנים את הארמון, מאחר שבעליו באותה עת, ניקולאה ברנקוביאנו, צידד ברוסים. בימי טודור ולדימירסקו הפנדורים שבהנהגתו שרפוהו עד היסוד והחריבו אותו. ב-1911, ג'ורג'ה-ולנטין ביבסקו קנה את הארמון כשהוא הרוס וחרב. גם במהלך מלחמת העולם הראשונה הופצץ המקום. הארמון נקנה על ידי ביבסקו כמתנה לרעייתו, מרתה ביבסקו, אשר דאגה לשיפוצו.
אנדרטה לשבעה עולי הגרדום
המבנה
האנדרטה היא מרפסת הבנויה על מדרון ומשקיפה אל הנוף. אל מעקה המרפסת הצבוע בשחור צמודים שבעה עמודי מתכת שחורים, אנכיים ומפותלים, הנראים כלשונות אש. לרגלי כל עמוד קבוע לוח ועליו שמו של אחד מן השבעה. אל כל עמוד צמוד סמל האצ"ל.
גרם מדרגות שחוצה את בית הקברות הצבאי, מוביל במורד המדרון אל האנדרטה, קברי השבעה שלידה והמשך בית הקברות.
2002 בספורט
גביע דייוויס
נבחרת רוסיה זכתה בגביע לאחר ניצחון 2-3 על נבחרת צרפת.
רצ
היסטוריה
בבחירות לכנסת ה-13 ב-1992 זכתה הסיעה המאוחדת להישג של 12 מנדטים (מתוכם 6 מושבים עבור רצ) והיוותה מרכיב חשוב בממשלת רבין השנייה, ולאחר רצח רבין, בממשלתו של שמעון פרס.
בבחירות אלו ירד כוחה של סיעת מרצ ל-9 מנדטים (מתוכם 4 מושבים עבור רצ) ובמהלך הכנסת היא נשארה באופוזיציה.
ב-1997 התאחדו סופית מפלגות הסיעה המשותפת להקמת מפלגה אחת, מרצ וכך בא הקץ לקיומה של רצ כישות עצמאית.
אי המלך ג'ורג' (איי שטלנד הדרומיים)
אי המלך ג'ורג' (באנגלית: King George Island, ובספרדית (צ'ילה): Isla Rey Jorge, בספרדית (ארגנטינה): Isla 25 de Mayo (אי ה-25 במאי), ברוסית: Ватерло́о (ווטרלו)) הוא האי הגדול ביותר באיי שטלנד הדרומיים, המהווים חלק מהטריטוריה הבריטית באנטארקטיקה, השוכן במרחק 120 ק"מ מחופי אנטארקטיקה. האי נקרא על שם ג'ורג' השלישי, מלך הממלכה המאוחדת.
לקריאה נוספת
• A. G. E. Jones, Captain William Smith and the Discovery of New South Shetland, The Geographical Journal 141, no. 3 (1975): 445-61. Accessed January 19, 2021. doi:10.2307/1796478.
גיבורים (סדרת טלוויזיה)
עלילה
"גיבורים" מתארת עולם בו מספר מצומצם של אנשים, כתוצאה מאנומליה גנטית משותפת, מפתחים כוחות ויכולות על-אנושיות. אותם אנשים מתקראים "גיבורים" ברוב המקרים, ולעיתים מסיבות עלילתיות "נבלים". זאת על פי מסורת קומיקס אמריקאי קלאסי, המתבטאת בין השאר באפיון הדמויות, צילום הפרקים, וחיתוך קווי העלילה המקבילים.
עונה ראשונה ("בראשית")
בו בעת, הירו נאקאמורה, עובד משרד מיפן, לומד כי יש לו יכולת לנוע בזמן. הוא משגר את עצמו בטעות חמישה שבועות לעתיד, לעיר ניו יורק, שם הוא רואה את הפיצוץ בעת ההתרחשות. לאחר שהוא מצליח להחזיר את עצמו, הוא משכנע את חברו למשרד אנדו לטוס איתו לארצות הברית, על מנת למנוע את הפיצוץ.
בלוס אנג'לס, שוטר המקוף מאט פרקמן מתחיל לשמוע את קולות אנשים זרים בראשו. הוא סבור כי אלו מחשבותיהם של אנשים, ולא סכיזופרניה פרנואידית, ולמרבה ההפתעה הצדק עמו. לצערו הוא לא מצליח למקד את יכולתו החדשה לכדי דבר בעל משמעות, ומכניס את עצמו לצרות עם ה-FBI.
בינתיים, בזמן שניקי מנסה להיחלץ ממלכודת שטווה לה מר לינדרמן, מיליונר בעל השפעה שממנו לוותה כספים, בעלה הפושע נמלט מכלאו וחוזר הביתה. לאחר זמן מה בורח ממנה ולוקח איתו גם את בנם המשותף מייקה. בניסיון להחזיר את בנה, ניקי פונה לג'סיקה וזו מגיבה בחומרה מוגזמת, מה שמביא לכליאת שתיהן בגין רצח. מר לינדרמן, משחרר את השתיים בתמורה לחוזה עבודה קבוע של ג'סיקה בחברתו, כרוצחת שכירה.
עונה שלישית ("נבלים" ו"פליטים")
טרייסי מגיעה לכתובת שהשיגה ומגלה שם תמונות שלה ביחד עם די.אל ומייקה, מייקה גם מופיע בבית אך היא איננה מכירה אותו, הוא משתמש בכוחו (שליטה בטכנולוגיה) על מנת להצליב מידע בין טרייסי לניקי ומגלה שהם נולדו באותו יום ואותה שעה אצל אותו רופא מיילד, וטרייסי נוסעת לפגוש אותו.
לינדרמן חוזה את ליקוי החמה, כאשר הליקוי מתחיל הכוחות של כולם נעלמים. בנט מנצל את ההזדמנות והורג את סיילר, קליר שנפגעה בראשה מתה אך כעבור שלוש שעות חוזרת לחיים כמו סיילר. סיילר הולך לנקום בלינדרמן ובעזרת כוחו החדש הוא גלה כי הוא אינו אביו ולכן הורג אותו אחר מכן הוא מחליט לתקוף את ניתן אך עוצר באמצע מתוך רחמים. ניתן פותח במבצע בתור נשיא ארצות הברית לתפוס את כל הגיבורים אך מבצע זה נעצר כאשר סיילר לוקח את מקומו של ניית'ן בתור משנה צורה אך בנט הורג אותו סופית.
דמויות
במהלך שתי העונות הראשונות, הוצאו מהסדרה מספר דמויות על מנת לפנות מקום לדמויות חדשות עם סיפורים חדשים. דמותה של סימון דבו היא הדמות המשמעותית הראשונה שהוצאה, והיא מתה לקראת סוף העונה הראשונה. די. אל. נהיה כוכב אורח לאחר אירועי הפרק האחרון של העונה הראשונה, והופיע פעמיים בתחילת העונה השנייה. דמותו של אייזק מנדז גם כן הוצאה, והוא נהרג על ידי סיילר במהלך העונה הראשונה. מספר דמויות חדשות נוספו בעונה השנייה: מאיה הררה, בגילומה של דניה רמירז, עריקה שביכולה לפלוט וירוס קטלני; אדם מונרו/טאקזו קאנסיי, בגילומו של דייוויד אנדרס, אדם אנגלי בן 400 ולוחם אגדי שביכולתו לחדש רקמות; מוניקה דוסון, בגילומה של דנה דייוויס, עובדת מסעדה, שביכולה לחקות כל תנועה פיזית שהיא רואה; אל בישופ, בגילומה של קריסטן בל, סדיסטית וסוציופתית בעלת היכולת ליצור חשמל. שני שחקנים שהופיעו לעיתים בעונה הראשונה, זאכרי קווינטו בגילום דמותו של סיילר וג'יימס קייסון לי בגילום דמותו של אנדו מסהשי, הועלו לתפקידים מרכזיים בעונה השנייה.
הגיית הרעיון
הסדרה "גיבורים" פותחה בראשית שנת 2006, עת טים קרינג, יוצר הסדרה "ג'ורדן", הגה את הרעיון לסדרה. קרינג רצה ליצור "סאגה עם אנסמבל גדול" שתתחבר עם הקהל. הוא החל לחשוב עד כמה הוא חש שהעולם גדול, מפחיד ומסובך, ורצה ליצור סדרה המונעת על ידי הדמויות על אודות אנשים שיכולים לעשות דברים בנדון. קרינג חש שלדרמה על שוטרים או רופאים אין דמויות גדולות מספיק על מנת להציל את העולם, ולכן חשב על רעיון גיבורי-על – אנשים רגילים שיגלו שיש להם יכולות לא רגילות, בעודם מושרשים בעולם האמיתי ובמציאות. הוא גם רצה שהסדרה תישפט לפי קריטריונים של הדמויות והעולם שבו הן חיות. מיילו ונטימיליה תיאר את פיילוט הסדרה כ"דרמה של דמויות אודות אנשים פשוטים במציאות מועצמת".
כתיבה
בנובמבר 2008 פיטרה NBC את ג'סי אלכסנדר וג'ף לואב מצוות ההפקה עקב חילוקי דעות יצירתיים ובעיות תקציב. כתוצאה מכך, יתרכז קרינג בפיתוח הדמויות ובסיפור העלילה בפשטות. עם זאת, בכיר בהפקה ציין כי לא היה זה לחץ מצד NBC בתגובה לצניחה ברייטינג, אלא קרינג בעצמו פיטר את אלכסנדר ולואב מכיוון שהצמד סירב להמשיך בסיפורים המונעים על ידי הדמויות, אשר עשו את העונה הראשונה כל כך פופולרית מההתחלה. חודש לאחר מכן חתם בריאן פולר אצל Universal Media Studios למשך שנתיים, לאחר ביטול הסדרה שלו, "החיים על פי נד". הוא הצטרף אל צוות הכותבים של "גיבורים" בפרק העשרים של העונה השלישית, וקיבל תפקיד מפתח בבימוי ובכתיבה. עם זאת, ב-22 ביולי עזב פולר את הסדרה למען פרויקטים אחרים. פולר בנה לשחקנית סוזי קורץ, ששיחקה בסדרה שלו "החיים על פי נד", את דמותה של מולי, אשר תופיע באופן חד פעמי, אם כי ייתכן שתפקידה יורחב. ב-28 באפריל 2009, פוטר המפיק, הבמאי והתסריטאי, גרג בימן על ידי NBC.
מוזיקה
בכל פרק בממוצע ב"גיבורים" 30 - 35 דקות של מוזיקה. המוזיקה של העונה הראשונה הולחנה על ידי ונדי מלבוין וליסה קולמן, יחד עם טכנאי הקול מייקל פרפיט. הראשונות נעשו מעורבות ב"גיבורים" עקב עבודתן הקודמת עם המפיק בפועל של הסדרה, אלן ארקוש. טים קרינג נתן לשתיים הנחיות כלליות, הכוללות את הרגש והכיוון של כל דמות. הוא רצה מוזיקה יוצאת דופן להפליא, ולכן העניק להן חופש פעולה רחב והתיר להן לערוך ניסיונות. בפרק הפיילוט של העונה הראשונה, הציע קרינג שקטע מוזיקלי "חלומי" ילווה את הסצנה שבה רצה קלייר בנט אל תוך רכבת בוערת. מאז, הקטע ה"חלומי" נעשה סימן היכר של הסדרה. נוסף על הלחן, ל' שאנקר נתן את קולו לשירים.
בשנת 2007 העניקה האגודה האמריקאית למלחינים, סופרים ומוציאים לאור (ASCAP) למלבוין וקולמן במסגרת "טקס פרסי המוזיקה לסרטים ולטלוויזיה" את פרס "סדרת הטלוויזיה הטובה ביותר" על עבודתן ב"גיבורים". בצרפת, נעימת הפתיחה של הסדרה הולחנה על ידי ויקטוריה פטרוסילו. השיר שלה, "Le Héros d'un autre", החליף את השיר המקורי של הסדרה ברשת הטלוויזיה הצרפתית TF1. הרשת אף יצרה רשימה פותחת חדשה של קרדיטים, כדי לנגן את נעימת הפתיחה של פטרוסילו.
איחוד לאומי-ישראל ביתנו
איחוד לאומי-ישראל ביתנו הייתה סיעה שנוצרה ב-1 בפברואר 2000 במהלך הכנסת החמש עשרה כתוצאה מאיחוד בין שתי סיעות: ישראל ביתנו והאיחוד הלאומי (מפלגות מולדת ותקומה).
עד לאיחוד הסיעות היה האיחוד הלאומי מורכב משלוש מפלגות: מולדת, חרות ותקומה. נציג חרות מיכאל קליינר התנגד לאיחוד ובעת יצירת הסיעה המאוחדת הוא פרש ממנה ויצר מחדש את סיעת חרות - התנועה הלאומית.
הסיעה הייתה באופוזיציה במהלך כהונת ממשלת ישראל העשרים ושמונה שבראשות אהוד ברק. לאחר התפטרות ברק מראשות הממשלה וקיומן של הבחירות המיוחדות לראשות הממשלה (2001), בהן ניצח אריאל שרון, הצטרפה הסיעה לממשלה בראשותו. מטעם הסיעה כיהנו שני שרים: רחבעם זאבי כשר התיירות, ואביגדור ליברמן כשר התשתיות הלאומיות, וכן סגן שר: יורי שטרן במשרד ראש הממשלה. השרים הגישו ב-16 באוקטובר 2001 את התפטרותם מממשלת שרון במחאה על נסיגת צה"ל משכונות אבו סנינה וח'רת א-שייח בחברון, אך למחרת, בטרם נכנסה ההתפטרות לתוקף, נרצח רחבעם זאבי על ידי ארגון הטרור הפלסטיני החזית העממית וליברמן משך את התפטרותו. לאחר הרצח נבחר ליברמן כמנהיג הסיעה המשותפת במקום זאבי ובני אלון מונה כמחליפו של זאבי במשרד התיירות. בסופו של דבר פרשה הסיעה מהממשלה ב-14 במרץ 2002.
רגרסיה ליניארית
רגרסיה מרובה
במקרים רבים מבקשים להסביר משתנה יחיד, Y, באמצעות מספר משתנים מסבירים,. לדוגמה, ייתכן שכדי להסביר את גובהו של עץ תפוח, יש להתחשב לא רק במשקל הזרע, אלא גם בכמות המשקעים השנתית במקום שבו הוא גדל, בגובהו של העץ שממנו הגיע הזרע, ובמליחות הקרקע. אם ההשפעה של משתנים אלה על Y היא ליניארית, מודל הרגרסיה יוכל למצוא (כמקודם), את הפרמטרים המגדירים את הקשר הליניארי, ובכך יסייע לשפר את ההערכה של Y עוד יותר.
משוואת המודל הליניארי
.
פולינום זה מאפשר לנו לקבל אומדן לכל ערך של משתנה y בטווח הדגימה, דהיינו:, בהינתן כל k ערכים שנבחר למשתנים:.
אומדים חסרי הטיה
מכיוון שדגמנו n ערכים של המשתנה Y, נדרוש את הדרישה השקולה:
קו מגמה
קו זה מייצג מגמה, תנועה לטווח ארוך של נתונים על ציר הזמן לאחר התחשבות בגורמים אחרים. הוא אומר האם אוסף נתונים מסוים (לדוגמה תמ"ג, מחירי נפט או מחירי מניה) עלה או ירד לאורך תקופת זמן מסוימת. ניתן לצייר קו מגמה בצורה פשוטה יחסית על ידי מבט בתצפיות, אך ליתר דיוק יש לחשב את מיקום הנקודה והשיפוע על ידי כלים סטטיסטיים כמו רגרסיה ליניארית. בדרך כלל קווי מגמה הם קווים ישרים אולם יש וריאציות המשתמשות בפולינומים מדרגה גבוהה התלויים ברמת הקעירות הרצויה.
הבחירות לראשות העבודה (2017)
גיוס כספים
בהתאם לחוקי מימון הבחירות, סכום התרומות המרבי שהיה כל מועמד רשאי לקבל וסכום ההוצאות המרבי שהיה רשאי להוציא בבחירות המקדימות הראשונות הוא 1,170,272 ש"ח ו-292,568 ש"ח בסיבוב השני. להלן פירוט של ההכנסות וההוצאות של המועמדים כפי שדווחו למשרד מבקר המדינה:
קיבוע אנזימים
שיטות קיבוע
ישנן שיטות שונות לקיבוע אנזימים שהנפוצות שבהן:
טונטון מקוט
תיאור ספרותי של תקופה זו ניתן ברומן של גרהם גרין "השחקנים".
היסטוריה
הטונטון מקוט פורק בשנת 1986.
פיטר גורינג
גורינג המשיך לשחק בהתקפת ארסנל גם בעונה שלאחר מכן (בה הבקיע 16 שערים), אך במהלכה הודח מההרכב לטובת קליף הולטון במהלך שגרם לירידה ברמת המשחק שלו; באותה עונה (1951/1952) הוא הבקיע רק חמישה שערים ב-19 משחקים. אולם, בעונה שלאחר מכן הוא הצליח לזכות מחדש במקום קבוע בהרכב, והבקיע עשרה שערים ב-29 משחקים, שסייעו לארסנל לזכות באליפות בזכות ממוצע שערים עדיף.
לאחר שפרש מכדורגל הוא חזר לצ'לטנהאם על מנת לנהל את האטליז המשפחתי. בספטמבר 1968 הוא התמנה למאמן פורסט אנד גרין רוברס, והחזיק במשרתו במשך 11 עונות עד שהתפטר באוקטובר 1979, שבמהלכן הוביל את המועדון מליגת מחוז גלוסטרשייר לליגה ההלנית.
מירצ'ה פטרו סיון
ביוגרפיה
בן למשפחה מן האצולה הרומנית, מירצ'ה פטרו סיון התחבר אל הקהילה היהודית ביאשי בתקופה בה למד משפטים באוניברסיטת יאשי. בימי שלטון תנועת הלגיונרים הוא נעצר על ידי המשטרה והוכה משום שהסתיר שני יהודים. למרות מאסרו, הודות לכישוריו המשפטיים הוא מונה לשופט בבית דין צבאי. מירצ'ה פטרו סיון השתמש בתפקידו זה כדי להקל על יהודים ואף שחרר כמה יהודים ממחנות עבודה.
בשנת 1986 הוכר מירצ'ה פטרו סיון כחסיד אומות העולם, ושמו נחקק בגן חסידי אומות העולם של יד ושם. מירצ'ה פטרו סיון נמנה עם מייסדי המועדון רוטרי ברומניה. הוא נפטר בשנת 1992 ולפי צוואתו גופתו נשרפה.
פוליסטירן
בישראל
בישראל ישנם מפעלים לייצור "קלקר" וביניהם "קל מוצרי בידוד" "קל-קר עין כרמל", "קל קל תעשיות אלון תבור" ו"פוליביד"
אהוד פראוור
ביוגרפיה
לפראוור תואר ראשון בחינוך ובהיסטוריה של עם ישראל ותואר שני בחינוך, שניהם מהאוניברסיטה העברית בירושלים. את עבודת ה-MA בחינוך כתב בהנחייתו של עמנואל אטקס, והיא עסקה בהיסטוריה של הטיולים לידיעת הארץ בארץ ישראל.
בשנים 1992–2003, לאחר פרישתו לגמלאות משירות קבע, כיהן כמנהל הגימנסיה העברית רחביה בירושלים, והיה למנהלה השמיני.
מתווה פראוור
פראוור עמד בראש צוות שמונה ליישם את מסקנות ועדה בראשות השופט בדימוס אליעזר גולדברג, שבדקה את מצב ההתיישבות הבדואית בנגב. מדובר בעשרות יישובים שלא זכו עד היום למעמד מוכר ובהם מתגוררים כשבעים אלף בני אדם. הצוות הגיש דו"ח שאושר בישיבת ממשלה ב-11 בספטמבר 2011.
חוליו קורטאסר
חייו
קורטאסר נולד בבלגיה לחוליו קורטאסר ולמריה הרמיניה דסקוטה הארגנטינאים, "תוצר של תיירות ודיפלומטיה", כדבריו. המשפחה נאלצה להישאר בשווייץ במשך מלחמת העולם הראשונה, וכשהיה קורטאסר בן 4, חזר עם הוריו לארגנטינה, שם השתקעו בעיירה בנפילד שבבואנוס איירס רבתי. בתקופה זו עזב אביו את המשפחה, וכשהיה בן 9 החל הנער לכתוב, כנראה בשל חייו הסוערים. מ-1928 עד 1932 למד הוראה, ולאחר מכן הוראת ספרות. ב-1932, בגיל 18, התאהב בסוריאליזם לאחר קריאת "אופיום" של ז'אן קוקטו. ב-1935 נרשם ללימודי פילוסופיה ואמנות באוניברסיטת בואנוס איירס, אך עד מהרה עזב את הלימודים בשל קשיים כלכליים.
ב-1976 ביקר בעילום שם בניקרגואה על מנת לחוות את מצוקות הקיום המקומיות, ובאוקטובר 1979 חזר לשם על מנת לתמוך במהפכה הסנדיניסטית. בשנה זו התגרש מקרווליס ונישא בשלישית לקרול דנלופ, סופרת קנדית, איתה כתב ספר משותף (Los autonautas de la cosmopista). ב-1981 קיבל אזרחות צרפתית מממשלתו הסוציאליסטית של פרנסואה מיטראן. באותה שנה אובחן כחולה בלוקמיה, וב-1982 נפטרה אשתו מאותה מחלה. בין ה-30 בנובמבר ל-4 בדצמבר 1983, לאחר נפילת הדיקטטורה בארגנטינה, ביקר במשך חמישה ימים את אמו בבואנוס איירס, והתקבל בהתלהבות ברחובות הבירה. ב-1984 קיבל את פרס רובן דאריו וב-12 בפברואר של אותה שנה נפטר מלוקמיה בפריז, בה נטמן לצד אשתו בבית הקברות של מונפרנאס.
מימון מפלגות בישראל
בהתבסס על נתונים משנות ה-90, דירג מחקר גרמני את ישראל יחד עם אוסטריה, איטליה ויפן כמדינות המובילות בהוצאות על פוליטיקה מפלגתית.
ג'וליה גארנר
קריירה
בין 2015–2018 שיחקה בסדרה "האמריקאים" ברשת FX, בדמותה של קימברלי "קימי" ברילנד.
חיים אישיים
בדצמבר 2019 נישאה גארנר לזמר האמריקאי מארק פוסטר, סולן להקת Foster the People, כחצי שנה לאחר שהתארסו.
חרחבינה מכחילה
הצמח היה ידוע כירק, ונמנה עם חמשת הצמחים הנזכרים במשנה שאדם יוצא בהם ידי חובת מרור בפסח:. יש המזהים את ה"מתיק" כמיץ המתוק שנמצא בעלים הצעירים של החרחבינה או בשורש שלה:.
אינגריד מייקלסון
ביוגרפיה
באפריל 2014 יצא אלבומה השישי, Lights Out. האלבום מכר 37 אלף עותקים בשבוע הראשון ליציאתו, דבר שהביא אותו למקום החמישי בדירוג Billboard 200.
טרנטה
הביטוי "טרנטה, אבל לפניך" ששימש תחילה כסטיקר הומוריסטי שנתלה על הצד האחורי של מכוניות ישנות, קיבל גם הוא משמעות שאולה. כיום משתמשים בו לתיאור של אדם, גוף או מוצר בעל ליקויים רבים שבכל זאת זכה להישגים, או באופן כללי יותר למי שעקף את מתחריו מעמדת נחיתות ברורה.
עליית תלמידי הגר"א
פעולות ויוזמות
הקהילה בצפת הונהגה על ידי הרב ישראל משקלוב. בשנים אלו סבל היישוב בצפת מצרות רבות שדלדלו אותו מאוד. לאחר מרד הפלחים (1834), ורעידת אדמה (1837) בה נהרגו למעלה מאלפיים איש הגיעו שרידי הפרושים מהגליל בראשות רבי ישראל משקלוב לירושלים. באותה שנה נחנך בית הכנסת הפרושי "מנחם ציון" בחצר חורבת רבי יהודה החסיד, ולאחר שנתים הוקם גם בית הכנסת "סוכת שלום" של רבי ישעיה ברדקי חתנו של רבי ישראל משקלוב. ב-ה'תקצ"ו, (1836) השיג הרב אברהם שלמה זלמן צורף בעזרת הקונסולים של רוסיה ואוסטריה, פירמאן (צו מלכותי) ממוחמד עלי באשא, שליט מצרים (ששלט באותה עת בארץ ישראל), אישור לאשכנזים להתיישב בירושלים ואסר לתבוע מהם את חובות אבותיהם.
בוריס רומנוביץ' רוטנברג
קורות חיים
רוטנברג נולד בלנינגרד, ברית המועצות. ב-1968 למד סמבו בהדרכתו של אנטולי רחלין, שאימן גם את אחיו הבכור ארקדי רוטנברג ואת ולדימיר פוטין. בצעירותו התמודד בנבחרת לנינגרד בתחרויות לאומיות בתחום הסמבו והג'ודו.
הפארק הלאומי האגן הגדול
נשיא ארצות הברית וורן הרדינג הורה להקים את "המונומנט הלאומי מערות ליהמן" (Lehman Caves National Monument) באמצעות צו נשיאותי ב-24 בינואר 1922. האתר קיבל מעמד של פארק לאומי ב-27 באוקטובר 1986. בשטח הפארק יש מספר אתרי מחנאות מפותחים, כמו גם אתרי לינה בטבע מצוינים. בסמוך לפארק הלאומי האגן הגדול שוכן אזור טבע בראשיתי בשם אזור הטבע הבראשיתי היילנד (Highland Ridge Wilderness). שני אזורים מוגנים אלו מאפשרים בית גידול רציף לחיות הבר והגנה על 590 קילומטרים רבועים של אדמות האגן במזרח נבדה.
בוריס רומנוביץ' רוטנברג
קורות חיים
הוא חזר לרוסיה ב-1998 וזמן קצר לאחר מכן הקים עם אחיו ארקדי את בנק SMP.
הפארק הלאומי האגן הגדול
שבטים נוודים
במקביל קבוצות חדשות של ציידים-לקטים היגרו לאזור תרבות פרימונט מדרום-מערב האגן הגדול לפני כ-1,000 שנים. קבוצות אלו הם אבותיהם של השבטים דוברי השפות הנומיות היוט, הפאיוט, הגושוט וה שחיו באזור זה בעת שהגיעו האירופים הראשונים, והם גרשו או החליפו את בני תרבות פרימונט או שהתבוללו ביניהם.
בנוסף לשבטים דוברי השפות הנומיות התיישבו באזור גם בני שבט הוואשו (Washoe) דוברי שפה המשתייכת למשפחת שפות הוקן (Hokan family), שפות בהן מדברים שבטים מדרום קליפורניה ומבאחה קליפורניה. כל השבטים היו ציידים-לקטים בלבד ורכושם היה מועט, וחוקרי הארצות הראשונים התייחסו אליהם בזלזול כ"פראים ו"פרימיטיבים" בשל כך.
מתיישבים וכורים
בתחילת המאה ה-20 נתגלה טונגסטן בדרום רכס סנייק. מכרה אגם ג'ונסון (Johnson Lake Mine) פעל במקום עד שנות ה-30 כשמפולת שלגים הרסה את המכרה והוא ננטש. האתר כיום שוכן בתחומי הפארק ונותרו בו כמה בקתות וציוד כרייה נטושים.
בעלי החיים
טרוטת קלארק יוטה (Oncorhynchus clarkii utah) היא הדג המקורי היחיד שמקורו באזור הפארק הלאומי האגן הגדול. הדג הגיע באופן טבעי במימי הנהרות ועבר התאמה לתנאי האקלים המשתנים. מיני טרוטה נוספים כדוגמת טרוטת קלארק (Oncorhynchus clarkii), טרוטת עין-הקשת, Salvelinus fontinalis (באנגלית Brook trout) וטרוטה חומה יובאו לאגמים ולנהרות שברכס סאות סנייק (South Snake Range) עד הקמת הפארק ב-1986.
פילוג
נצרות
בשנים 1650–1660 חל פילוג הקרוי הרסקול, בין אדוקי האמונה הישנה לבין חסידי הפטריארך ניקון, שהנהיג רפורמות דתיות.
רוברט קגן
כתיבתו ועמדותיו
עם זאת, הספר החשוב מכולם ככל הנראה הוא "על גן עדן וכוח" (הוצאת קנופפ - 2003, הוצאת רנדום האוז - ינואר 2004). הספר עוסק ביחסי אירופה - ארצות הברית ומנסה להסביר את התרחקותן זו מזו. הוא מתאר כיצד החלו מדינות אירופה לנטוש לאחר מלחמת העולם השנייה את מדיניות הכוח ולנקוט במדיניות חוץ המבוססת על משא ומתן וחוק וסדר עולמי, בעוד ארצות הברית דווקא שומרת על פוטנציאל השימוש בכוח הזרוע במדיניות החוץ שלה ואיננה סומכת אך ורק על החוק והסדר הכלל עולמיים. הספר היה רב מכר, הן בארצות הברית והן בבריטניה, צרפת, גרמניה, ספרד, איטליה, הולנד וקנדה ותורגם ללא פחות מ-25 שפות.
חלב
תפוצה
בשנת 2007 הובילה פינלנד את מדד צריכת החלב במדינה לפי ראש, וב-20 המקומות שאחריה, היו 18 מדינות מאירופה, והמדינות ארצות הברית וקזחסטן. במהלך העשור השני של המאה ה-21 חלה ירידה בצריכת החלב לנפש בארצות הברית ובמדינות מערביות נוספות, לעומת עלייה בצריכה בסין.
הנקה
תקופת ההנקה אצל מיני היונקים השונים היא שונה ומתפרשת מימים בודדים ועד חודשים רבים (אצל האדם, והפיל לדוגמה). אצל רוב היונקים חלב האם מתדלדל והולך עד שנפסק לגמרי בתקופת הגמילה, בה הצאצא עובר לאכול מזונות אחרים.
ח'וזסתאן
פרובינציית ח'וזסטאן או ח'וזיסטאן (בפרסית: اُستَانِ خُوزِستَان, תעתיק: ח'וזסתאן), או ערביסתאן בפי הערבים (בערבית: عربستان, ערבסתאן), היא אחת מ-31 פרובינציות איראן, ובירתה העיר אהוואז.
אלברכט בקר
ביוגרפיה
בשנת 2000 התראיין לסרט התיעוד סעיף 175.
הזרקת SQL
דוגמה לפרצה
כאשר האובייקט Request משמש לקבלת נתונים מטפסים. כעת, השימוש התקין שראה המתכנת לנגד עינו הוא הכנסת סיסמה, למשל 1234, שתייצר את שאילתת ה-SQL הבאה: ובהנחה שאין בטבלת users רשומה שבה העמודה password מכילה את הערך '1234', לא נוכל לקבל גישה.
אך על ידי הזרקת SQL יכול משתמש זדוני להכניס את הקלט הבא: שייצר את שאילתת ה-SQL הבאה: על ידי הכנסת "נתון" שהוא למעשה בחלקו נתון ובחלקו קוד מבני של השאילתה, שינה המשתמש את השאילתה לכזו שמחזירה את כל הרשומות בטבלה, משום שהערך 'a' תמיד שווה לעצמו. קוד התוכנית שפועל אחרי הרצת השאילתה יניח שמאחר ותוצאת השאילתה אינה ריקה, יש לאפשר גישה מלאה למשתמש, אף שבפועל אין לו סיסמה תקפה. לפורץ כעת יש גישה כאילו הכניס סיסמה.
אמירות בוכרה
היסטוריה
אבדולה-ח'אן הצליח לאחד שטחים נרחבים לכדי מדינה אחת, ויצר יציבות שלטונית; הדבר תרם רבות לפיתוח מסחר וכלכלת האזור. תקופתו ידועה כתקופה של שגשוג כלכלי ובנייה מסיבית. נבנו בה מספר רב של מסגדים, ארמונות ובתי מסחר. הוא תמך בפיתוח המדע והספרות. שמו נחשב עד לימינו כדוגמה לשליט נאור. בתקופתו החל תהליך של הפרדה בין האסלאם המקומי והאסלאם המערבי. אנשי הדת בזמנו הגיעו לשיא השפעתם, ונפתח מספר רב של בתי ספר לדת.
השתלטות האימפריה הרוסית
הרוסים המשיכו בהתקדמות, ולאחר הפסדים נוספים בקרבות לאמיר לא הייתה להם ברירה אלא להתחיל בשיחות לסיום הלחימה. ההסכם נחתם ב-23 ביוני 1868. בהתאם להסכם, שטחים נרחבים, כולל סביבת סמרקנד, עברו לשליטה מלאה של הרוסים. לרוסים היו גם הישגים נוספים, ולמעשה אמירות בוכרה הפכה למדינת חסות של הרוסים. ואולם בנו של אמיר לא הסכים עם מדיניות אביו, והחל במרד. האמיר ביקש מהרוסים עזרה צבאית, ובסופו של דבר הכניע את המורד. הבן הסורר נמלט להודו לחסות הבריטים.
גם לאחר חתימת הסכם, המשיכו חלק מהאצילים המקומיים במאבק צבאי – אך ללא הצלחה. בשנת 1870 כבשו הרוסים את מעוזי ההתנגדות האחרונים באזור. בשנת 1873, בעקבות עזרה שנתן האמיר לרוסים במהלך כיבוש ח'אנות חיווה, הועברו לשליטתו מספר שטחים מח'אנות חיווה. בשנים 1876–1878, בתמיכה רוסית, הצליח האמיר להרחיב עוד את שטחי המדינה.
מדינת חסות
באמצעות הנציג, לחצו הרוסים על האמיר לבצע רפורמות נרחבות. הלחץ גבר עם החלפת האמיר בשנת 1911. האמיר החדש הודיע על הקטנת המסים, הסדרת נושא התשלומים השונים, הגדלת תשלומים לחיילים ועוד.
יחסים עם רוסיה הסובייטית
בשנת 1920, לקראת סיום מלחמת האזרחים ברוסיה, הגיעה לבוכרה משלחת רוסית בראשות מיכאיל פרונזה. המשלחת דרשה מהאמיר להכניס לשימוש כהילך חוקי את הכסף הרוסי, לאפשר הכנסת צבא רוסי למדינה ולתת לרוסים שימוש חופשי במסילת הברזל החשובה שעברה בשטחי האמירות. האמיר סירב בתוקף.
Google Classroom
Google Classroom (בתרגום חופשי: כיתת-לימוד בגוגל; בתרגום משרד החינוך: סביבת ענן לחינוך) היא מערכת ניהול לימודית, שפותחה על ידי חברת גוגל. בעבר, האפליקציה הייתה זמינה למנהלי בית ספר בעלי חשבון G Suite for Education בלבד. לעומת זאת, כיום האפליקציה זמינה לכל המשתמשים בחינם.
שם שו פו
האזור נחשב לעני ביותר בהונג קונג. מתגוררים בו מהגרים מסין ופועלים רבים.
דוד הנגיד
חיבוריו
החוקר יוסף ינון פנטון מעריך, שהספר מדרש דוד לא נתחבר על ידי רבי דוד אלא על ידי חכם אנונימי מאוחר מכיוון שסגנון המדרש אינו מתאים לתקופתו של רבי דוד. לפי השערתו של פנטון מכיוון שמדרש זה נכתב לצורך דרשות במנחה של שבת, וגם רבי דוד בן יהושע הנגיד (נינו של רבי דוד בר' אברהם) כתב ספר בשם "מדרש יקר חמדה" לצורך דרשות במנחה, הציבור בלבל בין השני הספרים בעלי אותה המטרה והחל לייחס גם את המדרש של החכם האנונימי לרבי דוד בר' יהושע הנגיד, ולאחר כמה דורות נוצר בלבול נוסף בין הסב לנינו והמדרש יוחס לרבי דוד הראשון.
ק. מ. ויליאמס
קורות חיים
בשנת 1995 הוסמך ככומר של הכנסייה הפנטיקוסטלית של הקדושה Church of God in Christ (כנסיית האלוהים במשיח).אולם תוך זמן קצר איבד את משרתו ובגלל קשייו לפרנס את המשפחה נאלץ להתגרש. בשנת 1996 בנוסף לעבודתו ביום (עסק בקבלנות משנה) הקים להקה בשם Chicago/Delta Blues Band והופיע איתה בלילות. המשיך גם לדרוש דרשות ברחובות קליבלנד ובמספר כנסיות שהיו מוכנות לארחו. אחרי שעסקו לא הצליח חזר לטקסס, זכה לסיוע מצד אמו והתיישב בדאלאס. שם התחתן בשנית. בהמשך הופיע עם הלהקה הקרויה Texas/Delta Blues Band וה-CD וה- DVD שהוציא סימנו פריצת דרך משמעותית בקריירה המוזיקלית שלו בארצו ומחוצה לה. הוא הושפע מהמוזיקאים ג'ון לי הוקר, וילי ג'ונסון העיוור, ר. ל. ברנסייד ועוד.
הכנסת החמש עשרה
הנושא החברתי-כלכלי
הסטודנטים, ששבתו בתקופת כהונת ממשלת נתניהו, תמכו בברק שהבטיח כי יוריד את שכר הלימוד. בתקופת כהונת הכנסת הוקמה ועדת וינוגרד שדנה בנושא. הוועדה המליצה על הורדה הדרגתית של שכר הלימוד האקדמי בתוך תקופה של 5 שנים, מסכום של כ־10,000 ש"ח בשנת תשס"א לכ־5,000 ש"ח בשנת תשס"ו. הוועדה קבעה שיש להפחית 14% משכר הלימוד בשנת הלימודים תשס"ב, ובשנים לאחר מכן – הפחתה של 9% לשנה. בסופו של התהליך, אמור היה שכר הלימוד לרדת בשיעור של 50% ביחס לשכר הלימוד ששולם בשנת הלימודים תשס"א (10,463 ₪). סמוך למועד הבחירות המיוחדות לכנסת אימץ ברק את המלצות הוועדה.
סיכום הכהונה
בתקופת כהונת הכנסת הוקמו מרכז המחקר והמידע של הכנסת ונציבות הדורות הבאים (שבוטל מספר שנים מאוחר יותר), והחלה בנייתו של האגף החדש של הכנסת – אגף קדמה, שבנייתו הסתיימה בתקופת כהונת הכנסת השבע עשרה.
פביאן בארטז
קריירה
בארטז זכה למספר הצלחות גם בנבחרתו הלאומית, בהן זכייה באליפות העולם ב-1998 ובאליפות אירופה ב-2000.
יחסי טובאלו–צרפת
יחסי טובאלו–צרפת הם היחסים הדיפלומטיים הרשמיים שבין טובאלו לבין הרפובליקה הצרפתית. עיקר היחסים בין שתי המדינות הם היחסים של טובאלו עם הקהילה הצרפתית מעבר לים - ואליס ופוטונה.
עידן הקרח הקטן
חצי הכדור הצפוני
החורפים הקשים השפיעו על חיי האנשים בצורות שונות. אוכלוסייתה של איסלנד נפלה ב־50%, ומושבות הוויקינגים בגרינלנד דעכו עד לסופן המוחלט. בצפון אמריקה, האינדיאנים יצרו אגודות כתגובה לחסר במזון.
ניתן לראות את תקופת הקרח הקטנה גם באמנות של אותה התקופה; לדוגמה, השלג שולט ברבות מתמונות הנוף של הצייר הפלמי פיטר ברויגל הבן, שחי בין 1564 ל־1638.
אדם מפורסם אחר שחי בתקופה זו היה אנטוניו סטרדיווארי, יצרן כינורות. האקלים הקר של אותה התקופה גרם לעצים מהם ייצר את הכינורות להיות דחוסים יותר; יש שמייחסים את הצליל המעולה של הכינורות שהוא יצר לעובדה זו.
תיאורים של חורף בציור האירופי
ציורי החורף המפורסמים של פיטר ברויגל האב צוירו כנראה ב־1565. ציורי החורף ההולנדיים מתחילים עם אברקמפ לאחר חורף שנת 1608. אז ישנה הפסקה בציור נושא זה בין 1627 ל־1640, ואילו בין השנים 1640 ו־1660 צוירו רוב הציורים האלה. תאריכים אלה מקבילים למה שידוע ממקורות מידע אחרים על האקלים. מצד שני, לאחר שנות ה-60 של המאה ה-17 הפסיקו לצייר נושא זה, למרות שלא ידוע על שינוי במזג האוויר. ברור כי גם לאופנה יש תפקיד חשוב בקביעת נושאי הציורים, ולא רק לאקלים.
חצי הכדור הדרומי
גלעיני קרח שהוצאו משדות קרח וקרחונים באנטארקטיקה ובהרי דרום אמריקה מעידים על קור יחסי בשנים האלה, מה שמראה כי לכאורה הייתה התקררות מקבילה גם בחצי הכדור הדרומי. מהאלמוגים באוקיינוס השקט נראה כי הצמיחה בהם הייתה רבה ביותר באמצע המאה ה־17, עיצומה של תקופת הקרח הקטנה.
סוף תקופת הקרח הקטנה
בערך מ־1850, אקלים העולם החל להתחמם שוב ויש שרואים את סוף תקופת הקרח הקטנה בתקופה זו. יש מדענים שחושבים כי האקלים עדיין יוצא מתקופת הקרח הקטנה וכי תהליך זה תורם להתחממות הנגרמת בידי אדם.
משה קפטן
עבודותיו
כיהן כמנהל האמנותי של מחזות המחזמר שרק" ו"בת הים הקטנה". קפטן היה גם הבמאי של מופע הבידור - pop up music בחנוכה בשנת 2018 ומופע הבידור Next בשנים 2020, 2021 ו-2022.
חיים אישיים
ב-15 באפריל 2022, קפטן יצא מהארון בראיון שפורסם בידיעות אחרונות.
הקרב על הבופור
מהלך הקרב
במקביל, סיירת גולני שעשתה את דרכה אל חלקו הצפוני של המבצר על דרך אספלט, נתקלה בהתנגדות אש כבדה של מכונות ירייה. מהאש נהרגו שני חיילים. לאחר שהתגברו על ההתנגדות, הוביל מפקד הכוח מרדכי גולדמן הסתערות שנייה, הרג חייל אויב אחד, והגיע יחד עם עוד שלושה אנשי הסיירת, ביניהם גוני הרניק, אל התעלה הראשית. שנים מהחיילים שהגיעו עם גולדמן נהרגו מאש חייל אויב יחיד שהתבצר בכוך נסתר. גולדמן השיב אש והרג אותו. גולדמן והרניק התקדמו בתעלה, ולאחר זמן קצר זיהו חייל נוסף אותו הרג גולדמן עם רימון יד. במהלך הקרב, כשאזלה תחמושתו של גולדמן, לקח את הרובה של המחבל שחיסל, וכך המשיך בטיהור שאר התעלות, בירי והשלכת רימונים. גולדמן והרניק הגיעו לעמדה מבוצרת במיוחד שבה התבצר חייל, שפגע והרג את הרניק מטווח קצר. בשלב הזה קיבל ברקאי הודעה מגולדמן על ההתפתחויות וחזר להיות מפקד הכוח. ברקאי ביקש מגולדמן לחסום באזורו, עלה עם חולית הפיקוד שלו ופגש את גולדמן באזור מנחת המסוקים. צביקה והסמל אמיר גרעין זחלו לכיוון העמדה המבוצרת וזרקו לתוכה מטען "גור 42" (המשמש לפיצוץ בתים) והשמידו אותה יחד עם חייל האויב ששהה בה.
צ'יצ'ולינה
ביוגרפיה
התפרסמה לראשונה בתחילת שנות ה-70 באיטליה, לאחר שנישאה כדי לקבל אזרחות איטלקית. היא השתתפה בתוכנית רדיו שנקראה "?Voulez vous coucher avec moi" (צרפתית: "התרצה לשכב איתי?") בתחנת הרדיו "Radio Luna" (רדיו לונה). הופיעה בתוכנית תחת השם צ'יצ'ולינה (La Cicciolina, באיטלקית: "שמנמונת קטנה"). הכינוי דבק בה, והיא כינתה את הדובון שלה "צ'יצ'ולינו" ואת מעריציה "צ'יצ'וליני" (צורת רבים באיטלקית).
בפוליטיקה
בשנת 1990, ערב פרוץ מלחמת המפרץ הצהירה בתקשורת כי היא "עומדת לרשותו של רודן עיראק, סדאם חוסיין, לצורך קיום יחסי מין, כדי להשיג שלום במזרח התיכון". היא חזרה על ההצעה גם בשנת 2003 ערב מלחמת עיראק, וב-2006 הפנתה הצעה דומה לאוסאמה בן לאדן. במהלך הפלישה הרוסית לאוקראינה ב-2022 חזרה ברביעית על ההצעה והפנתה אותה לולדימיר פוטין.
אברי אלעד
פעילותו עד קום המדינה
בימי מלחמת העולם השנייה, התגייס אלעד למחלקה הגרמנית של הפלמ"ח (יחידה שהורכבה מיוצאי גרמניה ואוסטריה ונועדה לפעול במדים גרמניים מעבר לקווי האויב), אך גורש ממנה לאחר שירות קצר ביותר, עקב אי התאמה, ובגין גנבה מחבריו. לאחר מכן התנדב לצבא הבריטי ושירת כנהג בפלוגת תובלה.
אברי אלעד במצרים - "העסק הביש"
יש הסוברים כי אחד מיסודות הכישלון של העסק הביש הייתה העמדתו של איש פלילים הרפתקן בראש הפעולה. עם כישלון הפעולה נטש אלעד את אנשיו ועזב את מצרים, אך לא מיד, אלא ימים לאחר שחברי הרשת נעצרו. הוא עשה זאת בניחותא, כשהוא מוכר את מכוניתו ומפליג ממצרים בספינה לאירופה.
אלעד הובא לישראל להעיד בפני הוועדה. בעדותו, תמך בגרסתו של בנימין גיבלי כי את ההוראה נתן פנחס לבון. שני חברי הוועדה לא הצליחו להגיע לידי מסקנה בדבר האחראי למתן ההוראה, ושר הביטחון, לבון, שלא נוקה על ידי הוועדה, התפטר מתפקידו ב-2 בפברואר 1955.
חשיפת בגידתו של אלעד
אלעד הובא לישראל, ונעצר בידי הש"ב. הוא נחקר על מגעיו עם המצרים, ולראשונה הועלתה בחקירתו הטענה כי הוא זה שהסגיר את הרשת למצרים. הוא נעצר תוך כדי חקירתו, לאחר שהשיב תשובה מהוססת לשאלה אם בגד במדינת ישראל. חוקר הש"ב צבי אהרוני, שעצר אותו, סיפר לימים שהחליט על מעצר מיידי לשמע תשובתו של אלעד, "כיוון שמי שלא בגד מימיו במדינת ישראל לא צריך לחשוב אפילו רגע. הוא יאמר מיד: לא".
אלעד נידון ב-20 בנובמבר 1960 ל-12 שנות מאסר. ב-2 בינואר 1962 דחה בית המשפט העליון ערעור שהגיש אלעד, אך הפחית את עונשו ל-10 שנות מאסר. בחודש אוגוסט 1964 פתח אלעד בשביתת רעב כדי לקדם את שחרורו בניכוי שליש ממאסרו. בחודש ינואר 1966 פתח בשביתת רעב נוספת לאחר שחלפו למעלה מ-8 שנים מעת שנכלא, וועדת השחרורים הודיעה לו כי אינו זכאי לניכוי שליש מתקופת מאסרו.
היהודי האחרון בוויניצה
גילוי התצלום
ניצול שואה יהודי-פולני בשם אל מוס קיבל את התצלום במאי 1945 מחיילי הארמייה השלישית של ארצות הברית מיד לאחר שחרורו ממחנה הבת של דכאו (אלאך). מוס, בעודו מתגורר בשיקגו בשנת 1961, רצה, כדבריו, שאנשים ידעו "מה התרחש בזמנו של אייכמן". סוכנות הידיעות יו-פי-אי (UPI) קיבלה את התצלום ממוס והפיצה אותה ב-1961, במהלך משפט אייכמן.
על פי מקורות מאוחרים יותר, התצלום נמצא באלבומו של חייל איינזצגרופן, כשעל גב התצלום נמצא הכיתוב "היהודי האחרון בוויניצה".
חשיבות
התצלום "היהודי האחרון בוויניצה" היה לתמונה איקונית. בשונה מתמונות שואה נודעות אחרות, לתמונה זו מספר מאפיינים ייחודיים: הפוקוס הוא בקורבן יחיד; התמונה מתארת רצח על ידי האיינזצגרופן ולא רצח בגטו או במחנה ריכוז או השמדה; התמונה לא צולמה על ידי בעלות הברית לאחר או במהלך שחרור מחנה עבודה או מחנה השמדה נאצי, אלא צולמה במהלך השואה וככל הנראה על ידי שותף לרצח (היינו, התמונה מראה את השואה מפרספקטיבה של חייל נאצי).
טיפולי החלפת ניקוטין
יעילות
מחקרי יעילות, המתבצעים באמצעות ניסויים קליניים אקראיים, אינם מצליחים לשקף בצורה יעילה את האפקטיביות של המוצרים בעולם האמיתי. מחקרי יעילות אשר נערכו על ידי ארגוני בריאות על מנת לקבוע את רמת היעילות של טיפולי החלפת ניקוטין הגיעו למסקנות צנועות יותר לגבי יעילות המוצרים בהשוואה למחקרים קליניים מבוקרים אשר נערכו על ידי התעשייה עצמה או מחקרים שנעשו על ידי גופים עצמיים שקיבלו מימון מהתעשייה. הטענות שהטיפולים יעילים מאוד וכדאים מבחינה כלכלית עדין לא נמצאו כחד משמעים על ידי מחקרי יעילות עולמיים. מחקריים כן מראים שהסיכוי של אדם להפסיק לצרוך מוצרי טבק כחודש אחרי תחילת הטיפול הם גבוהים ועומדים על כ-53% אך לאחר תקופה נוספת של כ-11 חודשיים נמצא כי רק כ-15% מהמטופלים לא חזרו לצרוך מוצרי טבק, לכן עולה השאלה האם המוצר יעיל בטווח הארוך או רק בטווח הקצר. לעומת זאת ישנם מחקרים אחרים המציגים נתונים יותר חיובים כלפי יעילות המוצרים המראים כי הטיפולים מעלים את הסיכוי של המטופל להיגמל מצריכת טבק בכ-50%-70%. שימוש במספר מוצרים בעת ובעונה אחת משפר באופן משמעותי את אחוזי ההצלחה של הטיפול.
מוצרים לא מאושרים רפואית
סנוס וטבק הרחה אינם מאושרים בתור מוצרי החלפת ניקוטין. אף על פי שסיגריות אלקטרוניות משווקות לרוב כאלטרנטיבה פחות מזיקה לעישון סיגריות רובן הגדול לא מאושרות כמוצרי החלפת ניקוטין. למנהל המזון והתרופות האמריקאי יש רשימה של מוצרים שברצונם להכניס לפיקוח עלנמת להפוך אותם למוצרי החלפת ניקוטין אשר כולל בתוכו סיגריות אלקטרוניות. המוצר האחרון אשר אושר על ידי מנהל המזון והתרופות האמרקאי הוא משאף ניקוטין. בשל חוסר המידע לגבי ההשלכות הבריאותיות של שימוש בסיגריות אלקטרוניות בתווך הארוך ארגוני בריאות רבים אינם ממליצים על שימוש במוצר זה בתור תחליף ניקוטין. בישראל סיגריות אלקטרוניות אינן מוכרות כתחליף ניקוטין ובשנת 2012 משרד הבריאות אף פרסם אזהרה כנגד השימוש בסיגריות אלרקטרוניות בשל הסכנות הבריאותיות שלהן.
הרי את מקודשת לי (שיר)
תכנים ואמירות
זאב איבינסקי מוצא זיקה בין שיר זה לשיר נוסף שחיבר יאיר בשנת תרצ"ד, "השבועה", ומציין: "גם השיר הזה מצטרף לשירי תרצ"ד, בהם שיר 'השבועה', והוא מבטא מצד אחד את ההזדהות הטוטאלית עם חזון השחרור ומשא הנפש, אשר ממנו נגזרת 'השבועה', ומצד שני, את המחויבות הטוטאלית להגשמתם."
סן פרנסיסקו
היסטוריה
בשעה 5:12 בבוקר ב-18 באפריל 1906 הכתה בעיר רעידת אדמה חזקה בעוצמה מוערכת של כ-7.9 בסולם ריכטר. בעקבות קריסת הבניינים לה גרמה הרעידה, התבקעו צינורות הגז של העיר והציתו שריפות ענק שהתפשטו לכל רחבי העיר והשתוללו ללא הפסקה במשך מספר ימים. מאחר שצינורות המים הראשיים של העיר חדלו לתפקד, גדודי הארטילריה של העיר ניסו לחסום את השריפות באמצעות פיצוץ בניינים ובלימת השריפות לאזורים מסוימים. יותר משלושה רבעים מן העיר נותרו בהריסות, כולל רובו של מרכז העיר. ההערכות מאותו הזמן דיווחו כי כ-498 תושבים איבדו את חייהם, אך הערכות מודרניות מעריכות את מספר ההרוגים באלפים. יותר ממחצית 400,000 תושבי העיר נותרו חסרי בית. פליטים מהעיר התיישבו בהתיישבויות אוהלים זמניות בפארק שער הזהב, בפרסידיו, בחופים ובמקומות נוספים. רבים מהם נמלטו באופן זמני לאזור המפרץ המזרחי.
רעידת האדמה לומה פריאטה שהתרחשה בשנת 1989, גרמה להרס ולאובדן חיים בכל אזור המפרץ. בעיר עצמה, הרעידה גרמה לפגיעה רצינית בבניינים בשכונת מרינה ובאזור שמדרום למרקט. היא גרמה להתמוטטותו של כביש אמברקדרו ופגעה בצורה חמורה בכביש המהיר המרכזי של העיר. הרעידה גרמה לפני המים לעלות לעיר והזיזה את קו החוף.
גאוגרפיה
סן פרנסיסקו נודעת בשל הגבעות עליהן היא בנויה. ישנן יותר מ-50 גבעות בשטח העיר. חלק משכונות העיר קרויות על שם הגבעה עליה הן בנויות - גבעת נוב, פסיפיק הייטס, וגבעת הרוסים. קרוב למרכז הגאוגרפי של העיר, דרום-מזרח ממרכז העיר, ישנן מספר גבעות פחות מאוכלסות. הפסגות התאומות, שתי גבעות שפסגתן הן מהנקודות הגבוהות בעיר, הן נקודת תצפית מפורסמת לעיר. הגבעה הגבוהה ביותר בעיר - הר דיווידסון - מגיע לגובה של 282 מטרים ובראשו צלב בגובה 31 מטרים שנבנה בשנת 1934. באזור זה שוכן גם מגדל סוטרו, שמשמש כמגדל לשידורי טלוויזיה ורדיו.
אקלים
בעקבות הטופוגרפיה הייחודית וההשפעות הימיות על העיר, היא חווה מיקרו-אקלים רבים ומגוונים. הגבעות הגבוהות במרכזה הגאוגרפי של העיר גורמות להבדל של כ-20% במשקעים השנתיים בין חלקיה השונים של העיר. הגבעות גם מגנות על השכונות המזרחיות של העיר מפני הערפל והרוחות הקרירות שחווים שאר חלקי העיר. לאלו החיים בצידה המזרחי של העיר, סן פרנסיסקו היא הרבה יותר חמימה, עם ממוצע של כ-260 ימים בהירים בשנה, ורק 105 ימים מעוננים.
כלכלה
בשל הבהלה לזהב הפכה סן פרנסיסקו לאחד ממרכזי הבנקאות והפיננסים הגדולים בארצות הברית. העיר היא מקום מושבם של חברות היי-טק וטכנולוגיה רבות, בהן סיילספורס, טוויטר, אינסטגרם, זינגה, קרן ויקימדיה, ועוד. בנוסף, בסיסי חברות הלבשה כמו גאפ ולוי שטראוס ושות' שוכנים בעיר. כ־60 ק"מ דרומה לעיר ממוקם עמק הסיליקון ובו חברות תוכנה וחומרה רבות. בעיר עצמה, בסאות' אוף מרקט ממוקמות משרדי חברות רבות בתחום הטכנולוגיה.
תכנות מונחה-אירועים
סביבות תכנות
להלן מספר דוגמאות לסביבות תכנות המאפשרות יישום קל של תכנות מונחה אירועים.
מג'לה
מעמדה של המג'לה באימפריה
כאשר החלה המג'לה להיות הדין הנוהג בבתי המשפט האזרחיים באימפריה העות'מאנית, הביא הדבר לכך שגם היהודים והנוצרים היו כפופים לדין השרעי, ולו רק בענייני ממונות.
המג'לה בארץ ישראל ובמדינת ישראל
עם כניסת המנדט הבריטי על ארץ ישראל לתוקף, נחקק סימן 46 לדבר המלך במועצה על ארץ ישראל, 1922, ובו נקבע כי כל החוקים העות'מאניים שעמדו בתוקף ב־1 בנובמבר 1914, הוא היום שבו נכנסה טורקיה למלחמת העולם הראשונה, ימשיכו לעמוד בתקפם. קביעה זו הותירה את המג'לה בתוקף אף בימי המנדט הבריטי. עם זאת, עם כינון המנדט הבריטי, חדלו רשויות השלטון לראות בעולמאא המוסלמיים מקור סמכות לפירוש ולתיקון חוקי המג'לה, ובמקום זאת התייחסו אל המג'לה כאל קודקס חוקים הנתון לפרשנות משפטית של המוסדות החילוניים שהוקמו על ידי ממשלת המנדט (ומאוחר יותר על ידי מדינת ישראל).
למעשה, רבים הם הדינים העות'מאניים ששרדו ביחד עם המג'לה את המעבר למדינת ישראל, ואחד מהם בתוקף עד היום; כך מוסדרים עקרונות חשובים בדיני הראיות במדינת ישראל על פי סעיף 80 לחוק הפרוצדורה האזרחית העות'מאני.
סמנאן (פרובינציה)
פארקים לאומיים
הפארק הלאומי ח'אר תוראן (Khar Turan National Park) - נמצא בצפון הפרובינציה ומשתרע על פני 1,400,000 דונמים (1,400 קמ"ר). חלק קטן מהפארק נמצא בשטח פרובינציית גולסתאן. הפארק הוא בית גידול לאוכלוסייה מצומצמת של נמרים פרסיים ויש בו גם ריכוז גדול של איילות הודיות.
אוקינאווה (אי)
היסטוריה
בשנת היובל לסיום מלחמת העולם השנייה הקימו היפנים באוקינאווה אנדרטה משותפת לזכרם של החיילים היפנים והאמריקאים שנפלו בקרב על האי.
בפברואר 2010 פקדה את האי רעידת אדמה במגניטודה של 7 בסולם ריכטר.
תחבורה
באי נמל תעופה בינלאומי בעיר נהה. בנוסף, במטרופולין הדרומי של האי קיימת רכבת קלה אשר נוסעת על גשרים. האי מרושת ברשת דרכים ראשיות ובדרכים מהירות בתשלום.
ראובן סיוון
קורות חייו
כל ימיו, לא הרפה סיוון מאהבתו הישנה לשפה העברית. הוא שקד על הוראת הלשון ועל הנחלתה, חיבר ספרי לימוד וספרי עיון רבים בלשון העברית, מרביתם בנושא תקנת הלשון. ספרים אחרים עוסקים במעקב אחר ההתחדשות של העברית בימינו, בעיקר בתחום אוצר המילים (כמו הספר ״תצלצל שפתנו״). הוא חקר את תולדותיה ומקורותיה וערך תיקוני לשון, וראה במלאכתו זו מלאכת קודש. בתקופה מסוימת בחייו, שבה שהה באנגליה, עסק גם בהוראת העברית ליהודי התפוצות.
Nintendo Entertainment System
הפיכה לבינלאומי (1984 - 1987)
מאוחר יותר באותה שנה, נינטנדו חזרה עם גרסה משוכללת פחות של ה-NAVS, תחת השם "Nintendo Entertainment System" (בקיצור: NES). כחלק מהאסטרטגיה שלהם להצלחה, נינטנדו שינתה את המוצר במסורת משחקי הווידאו האמריקנית; השם החדש הדגיש את יכולות המערכת, המילה "Packs" שימשה במקום המילה המסורתית "מחסניות", הקונסולה תוכננה מחדש, היא הייתה אפורה, לא קשה לשליטה, ובעלת תא מחסניות חזיתי שמסתיר את המחסנית מהראייה. כתוספת, נינטנדו הסכימה לקנות כל יחידה שלא תימכר.
1995 והלאה
בשנת 2016 הוציאה נינטנדו את ה-NES Classic Edition, מכשיר הפועל בעזרת אמולציה ומכיל 30 משחקים של הקונסולה. נכון ליוני 2018 המכשיר מכר 3.6 מיליון יחידות.
הספר הלבן (1939)
עיקרי הספר
עיקרי "הספר הלבן" היו:
התגובות לספר
הספר, שכונה בפי דוד בן-גוריון "ספר המעל", היה בגדר שינוי מוחלט של המדיניות הבריטית שראשיתה בהצהרת בלפור מ-1917 והשלמת הנסיגה ההדרגתית מהמדיניות הפרו-ציונית המקורית של בריטניה. לפיכך, עורר הספר והתקנות שנלוו אליו תגובת זעם ומחאה ביישוב ובתנועה הציונית. היישוב הכריז על שביתה כללית בכל הארץ ובערים הגדולות נערכו הפגנות ותהלוכות מחאה. כהתרסה נגד הספר הלבן, הוקמו בחודש מאי 12 נקודות יישוב חדשות בארץ ישראל.
דוד (מיכלאנג'לו)
העתקי הפסל
בשנת 2000 הציעה העיר פירנצה ליצור עותק של הפסל עבור העיר ירושלים לרגל חגיגות ה-3,000 לכיבוש העיר על ידי דוד. ההצעה עוררה סערה בירושלים, בייחוד בחוגים החרדים בה, בשל הצגת דוד המלך עירום. לבסוף ניתן במקומו במתנה עותק של פסל אחר של דוד, לבוש בגדים, "דוד" מעשה ידי ורוקיו.
הובארט
נכון לשנת 2013, היא העיר המאוכלסת ביותר בטסמניה וה-11 בגודלה באוסטרליה עם אוכלוסייה של 218,000 תושבים.
היסטוריה
הובארט היא העיר השנייה בעתיקותה באוסטרליה (אחרי סידני). העיר נוסדה בשל חששם של הבריטים מחוקרי ארצות צרפתיים, כמושבת עונשין בשנת 1803. המושבה הוקמה ברדיסון קוב, ובשנת 1804 עברה למיקומה הנוכחי של העיר. תושבי המקום - שבט טסמני נווד שהתגורר במקום, בשם "מוהניר" כמעט והוכחד לאחר מספר חיכוכים אלימים עם המתיישבים האירופים, ובשל הדבקות ממחלות אירופאיות.
תחבורה
מרבית התחבורה הציבורית בעיר מתבססת על רשת האוטובוסים של העיר. רשת של חשמליות שהייתה בעיר נסגרה בשנות ה-50 של המאה ה-20.
עירית שילה
קורות חייה
בין השנים 1988- 1989 דיבבה בסדרת האנימציה "הקוסם מארץ עוץ", בה דיבבה את דמותה של "המכשפה המרשעת מן המערב". במהלך השנים 1989 עד 1990 תרמה את קולה לתוכנית הילדים "דודו מספר לגולו", בה היא גילמה את הבובה "גולו", לצדו של דודו טופז. בתחילת שנות ה-90 תרמה את קולה בסדרת האנימציה "היי בינבה". במהלך השנים 1990- 1993 גילמה את הבובה "שלומפי" בתוכנית "לילה טוב שלומפי".
קרוליין הריסון
בבית הלבן
ב-1890 סייעה לייסד את ארגון "בנות המהפכה האמריקנית" ואף שימשה כנשיאה הראשונה של הארגון. הריסון התייחסה ברצינות רבה לתפקידה, היא ערכה קבלות פנים וארוחות אלגנטיות ועשתה זאת באצילות רבה. פועלה זה האפיל על טבעה הנהנתני שהקסים את בנג'מין בעת צעירותם.
Love Stuff
נכון לספטמבר 2017, על פי איגוד תעשיית ההקלטות האמריקאי (RIAA) האלבום נמכר בארצות הברית, בסדר גודל של כ-500,000 עותקים, דבר אשר הופך אותו לאחד מן האלבומים הנשיים הנמכרים ביותר בארצות הברית באותה שנה. בספטמבר 2021 דווח כי מכירותיו במדינה עולות על למעלה ממיליון עותקים.
ליביו ליברסקו
עבודתו
תחומי המחקר העיקריים של ליברסקו כללו:
שיינדאון
2007–2010: The Sound of Madness
הלהקה, בהרכבה החדש, בילתה למעלה משנתיים במסע הופעות שליווה את האלבום. הלהקה עמדה בראש מסע ההופעות שנקרא "Carnival of Madness" במסגרתו הופיעה באתרים שמכילים למעלה מ-10,000 מקומות, ולאחר מכן יצאה למסע ההופעות "Anything and Everything Tour" במסגרתו הופיעה באתרים קטנים יותר בדגש על ביצועים אקוסטיים ושאלות מהקהל. ה-DVD Somewhere in the Stratosphere שיצא במאי 2011 הוא סרט ואלבום הופעה שמתעד ביצועים משני סיבובי ההופעות.
רשומות הבמבוק
השלכות על הבנת ההיסטוריה
רשומות הבמבוק הביאו לטלטלה בקרב ההיסטוריוגרפים עם הימצאם, שכן החומר המתועד בהם היה שונה מן המסופר ב"רשומות ההיסטוריון" לא רק ברמת התוכן, אלא גם ברמת הערכים המספריים. ברשומות הבמבוק תועדו הפיכות עקובות מדם ועימותים צבאיים משושלת שְׂיָה ועד תקופת המדינות הלוחמות. לדוגמה, על פי הרשום ב"רשומות ההיסטוריון", שלוש שנים לאחר שטָאי גְ'יָה משושלת שאנג נכלא בידי יִי יִין, ראה יִי יִין כי טָאי גְ'יָה תיקן דרכיו ומסר לידיו את הנהגת המדינה. ומשחזר זה לשלטון, ספג תוכחות רבות ונעשה לשליט יעיל האוהב את עמו, ולחכם המשקיע את כל כולו באמנות השלטון. זאת כאשר מרשומות הבמבוק עולה תמונה שונה לגמרי: לאחר שיִי יִין הדיח את טָאי גְ'יָה, הוא הכתיר עצמו למלך, אך שבע שנים מאוחר יותר שב טָאי גְ'יָה בחשאי, הרג את יִי יִין ומינה את בניו, יִי גְ'ה ויִי פֶן לממשיכי בית אביהם. אולם על פי עצמות הניחוש שנמצאו בחפירות ארכאולוגיות, המשיכה שושלת שאנג את פולחן האבות ליִי יִין עד שנותיה האחרונות. עקב כך יש אשר מפקפקים בכך שרישומי ההיסטוריה ברשומות הבמבוק משקפות את המציאות.
הערות
החוקר היפני קאצוהיסה פוג'יטה הטיל ספק בכך שהקבר בו נמצאו פיסות הבמבוק היה קברו של מלך ווי, בציינו כי מיקומו סמוך לגבול בין מדינת ווי למדינת גָ'או, מיקום שאינו סביר לבניית קבר של שליט. הוא מאמין כי המקום הוא למעשה אזור קבורה של אצילים ממדינת ווי.
רום כרמל
הפסגה שטוחה לאחר שיושרה בעבר. הקרקע האופיינית לגבעה היא רנדזינה בהירה חרסיתית שנוצרה מסלעי גיר.
הידרוסטטיקה
לחץ הידרוסטטי (לחץ זורמים במנוחה)
לחץ הידרוסטטי - לחץ הנוצר על ידי זורם (נוזל או גז), המצוי בשיווי משקל סטטי (במנוחה), בהשפעת שדה כבידה (בניגוד ללחצים הנוצרים בהשפעת זרמים, גלים או מערבולות).
חוק פסקל כקירוב ההגדרה
כאשר:
ציפה
ניתן להבין את חוק הציפה של ארכימדס, כנובע מהפרש בין הלחצים ההידרוסטטיים אותם מרגיש גוף השקוע (באופן מלא או חלקי) בזורם.הפרש הלחצים יוצר את כוח הציפה. כוח המתנגד לכוח המשיכה וגודלו כמשקל הזורם אותו הגוף דוחה (כלומר שווה למשקלו של זורם שנפחו כנפח הגוף השקוע, ושצפיפותו כמו של הזורם שמסביב לגוף).
ריימונד רואו
חיים אישיים
רואו התארס ב-28 באוקטובר 2017 למתאבקת שרה לוגאן. השניים נישאו בטקס ויקינגי ב-21 בדצמבר 2018.
הלמוט שלמר
קריירה מוקדמת
שלמר נולד ב-20 במאי 1893 בהאוסברג, שהשתייכה לאימפריה הגרמנית. בשנת 1913 התגייס לצבא הגרמני הקיסרי, והצטרף לרגימנט הרגלים ה-159 (לורן ה-8), ולחם בשורותיו במלחמת העולם הראשונה, וב-16 בספטמבר 1917 הועלה לדרגת אובר לוטננט. על פעולותיו בקרבות קיבל את עיטור צלב הברזל דרגה ראשונה ושנייה, אות הפציעה בכסף, וצלב הכבוד של מלחמת העולם 1914/1918.
לאחר המלחמה
במהלך שהותו בשבי הצטרף שלמר לוועד הלאומי למען גרמניה החופשית, וב-24 באוקטובר 1949 שוחרר מהשבי. לאחר שחרורו התגורר שלמר במינדן-ליבקה, וב-18 באוגוסט 1995 מת, והוא בן 102 שנים.
הפארק הלאומי מערות קרלסבד
היסטוריה
שרידים שנמצאו במערות מעידים שהן שימשו כמקום מגוריהם של ילידים מתרבות פרהיסטורית המכונה "קולעי הסלים" (Basketmakers). מאוחר יותר חיו באזור (אך לא בתוך המערה) בני שבט האפאצ'י.
העיירה קרלסבד, שעל שמה המערות והפארק הלאומי קרויה בתורה על שם העיר הצ'כית שהייתה קרויה קודם בשמה הגרמני "Karlsbad" שבאיות האנגלי תועתקה כ-Carlsbad, שידועה כיום בשמה הצ'כי קרלובי וארי. לשני השמות משמעות זהה: "המרחצאות של קרל".
דם, יזע ודמעות (להקה)
דם, יזע ודמעות (באנגלית: Blood, Sweat & Tears או בקצרה BS&T) הוא שמו של הרכב מוזיקלי אמריקני שנוסד ב-1967 בעיר ניו יורק כתוצאה מחזונו של אל קופר לשלב מוזיקת רוק עם כלי נשיפה ועדיין פעיל. מאז תחילת פעילותו התחלפו אנשי ההרכב לעיתים מזומנות (לאורך שנות פעילותו התחלפו בו מעל 150 מוזיקאים). הלהקה שמרה תמיד על מבנה של בין שמונה לעשרה חברים: זמר, גיטריסט, בס, תופים, קלידים (לרוב אורגן האמונד) וכלי נשיפה (סקסופון, חצוצרות, טרומבון). המוזיקה של דם יזע ודמעות משלבת סגנונות רבים ושונים כרוק, רית'ם אנד בלוז, בלוז, פופ וג'אז. ההרכב נקרא על שם נאומו של וינסטון צ'רצ'יל דם, עמל, דמעות ויזע.
תקופת ג'רי פישר
בראשית 1972 השתנה שוב הרכב הלהקה. דייוויד קלייטון-תומאס עזב והוחלף על ידי ג'רי פישר. נוסף על כך עזבו שני חברים-מייסדים; פרד ליפסיוס הוחלף על ידי לו מריני וג'רי היימן הוחלף על ידי פסנתרן הג'אז לארי ויליס. הגיטריסט השוודי גאורג ודניוס הצטרף ללהקה. בספטמבר 1972 הוציא ההרכב החדש את התקליט New Blood בחברת קולומביה בהפקתו של חבר הלהקה, בובי קולומבי. החומר היה מורכב ברובו המוחלט מגרסאות כיסוי, בהן ל"Down in the Flood" של בוב דילן. בינואר 1973 עזב החבר המייסד סטיב כץ, על מנת להפוך למפיק מוזיקלי (ללו ריד ואחרים). החצוצרן צ'אק וינפילד עזב את הלהקה במרץ והוחלף על ידי טום מאלון שהוחלף על ידי ג'ון מדריד. התקליט הבא, No Sweat, שראה אור ביוני 1973, המשיך בקו המוזיקלי שהפך את הלהקה ללהקת פיוז'ן ג'אז-רוק. מדריד ולב סולוף עזבו את הלהקה לפני אלבומה הבא, Mirror Image שראה אור ביולי 1974 והוקלט עם החצוצרן טוני קלטקה, הסקסופוניסט ג'רי לקרוס (Jerry LaCroix) ונגן הבס רון מקלור במקום החבר-המייסד ג'ים פילדר, שעזב אך הוא.
המשכיות ושינויים
באותה עת גילה קולומבי בפלורידה את נגן הבס ג'אקו פסטוריוס, החתים אותו לחברת קולומביה והפיק את אלבומו הראשון, שראה אור באפריל 1976. פסטוריוס החליף את רון מקלור כנגן הבס של הלהקה בהמשך מסע ההופעות שלה, לפני שהצטרף ללהקת Weather Report.
דלתון (פירושונים)
ראו גם
}}
פונקציית תטא
]] במתמטיקה, פונקציות תטא הן פונקציות מיוחדות עם מספר משתנים מרוכבים. הן נדבך חשוב בתחומים רבים, כולל התאוריות Abelian varieties ו moduli spaces של תבניות ריבועיות. הן יושמו גם בתאוריית סוליטון.
טכנולוגיית השמה משטחית
טכנולוגיית השמה משטחית (ובאנגלית: "Surface-mount technology" או בקיצור SMT) היא טכנולוגיה להרכבת רכיבים חשמליים על גבי מעגלים מודפסים.
היפרטקסט
רקע
בשנות ה-30, הרברט וולס הציע את הקמתו של מוח עולמי. מסיבות ברורות של תקציב, אף אחת מההצעות לא הגיעה רחוק. העידן הפוסט מודרניסטי שהשפיע על תחומי חיים רבים וביניהם גם על דרך הלמידה. ריבוי מקורות המידע איימה על מרכזיות המידע הנמסר ועל האפשרות שיש רק "אמת אחת". נוצר צורך לתת מענה להצפת המידע ומקורות המידע ולשינויים הטכנולוגיים שהשפיעו קודם כל על הצעירים ורק לאחר מכן על הדור הוותיק. אלווין טופלר טען ש"ברמה הטכנולוגית הדבר מתבטא בכמות האדירה של המידע המצטבר, בריבוי צורות הייצוג, ובארגון א-ליניארי היפרטקסטי המבוסס על קישור בין פריטי מידע".
המצאת ההיפרטקסט
ב-1990, טים ברנרס-לי, מדען ב-CERN, המציא את ה-World Wide Web על מנת לעמוד בביקוש שיתוף מידע בין מדענים העובדים באוניברסיטאות ומכוני מחקר ברחבי העולם. מאוחר יותר, בשנת 1993, NCSA באוניברסיטת אילינוי שחררו את הגרסה הראשונה של דפדפן מוזאיק להחליף את שני הדפדפנים הקיימים ומלאי הבעיות. תעבורת ה-Web עלתה פלאים, מ-500 שרתים ידועים בשנת 1993 עד למעלה מ-10,000 שרתים בשנת 1994 אחרי ששוחררו גרסאות של הדפדפן ל-IBM PC ותואמיו ולמקינטוש.
חזקה (קניין)
שיטות משפט שונות מקנות לחזקה חשיבות כה רבה, עד שידועה האימרה האנגלית העתיקה לפיה "החזקה היא תשע עשיריות מהחוק" ("Possession is nine points in the Law" או בלשון מודרנית יותר "possession is nine-tenths of the law").
דוד (דונטלו)
דונטלו יצר פסל של המלך דוד בשיש - אולם פסל זה מתאר את דוד כמלך בוגר, הפסל לבוש, ודוד מחזיק את הקלע שלו, בתום הקרב עם גוליית. גרסת הברונזה מתארת עלם צעיר ועירום. ג'ורג'ו וזארי בספרו חיי הציירים, הפסלים והאדריכלים הדגולים ביותר כתב שאת בסיס הפסל פיסל דזידריו דה סטיניאנו. הפסל נוצר עבור קוזימו דה מדיצ'י והוצג בחצר הפאלאצו מדיצ'י בפירנצה. לאחר גירושו של פיירו די לורנזו דה מדיצ'י הפסל הוחרם והוצג בפאלאצו דה לה סיניוריה. כיום הפסל נמצא במוזיאון הלאומי ברג'לו.
המילון ההיסטורי ללשון העברית
המילון ההיסטורי ללשון העברית הוא מפעל מחקר רחב היקף של האקדמיה ללשון העברית, שמטרתו להעמיד מילון מדעי ללשון העברית על כל רבדיה ההיסטוריים.